Diari Oficial de la Generalitat Valenciana


Sumari del DOGV 725, del 17-12-1987 (1987/810184)

ORDRE de 26 de novembre de 1987, de la Conselleria de Treball i Seguretat Social, per la qual es fa pública la convocatòria de subvencions destinades a entitats sense finalitat lucrativa, ajuntaments i mancomunitats de municipis.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/11/26/(1)/dof/vci/html**

### Dades del document

Número de DOGV
:   725

Data del DOGV
:   17-12-1987

Secció del DOGV
:   DISPOSICIONS GENERALS

Número del document
:   1987/810184


Data del document
:   26-11-1987

Organisme emissor
:   Conselleria de Treball i Seguretat Social

Tipus de document
:   Ordre

Ordre de 26 de novembre de 1987, de la Conselleria de Treball i Seguretat Social, per la qual es fa pública la convocatòria de subvencions destinades a entitats sense finalitat lucrativa, ajuntaments i mancomunitats de municipis.  
L?article 31 de l?Estatut d?autonomia de la Comunitat Valenciana estableix la competència exclusiva de la Generalitat Valenciana en matèria de protecció i ajuda als grups o sectors socials necessitats de protecció especial, competències assignades a la Conselleria de Treball i Seguretat Social, en l?estructura orgànica de la qual es disposa a diverses esferes, dels òrgans d'execució dels plans i les actuacions prevists per la Conselleria en aquesta matèria concreta.  
Tanmateix la finalitat perseguida per la Generalitat Valenciana no s'esgota exclusivament en la utilització dels mitjans propis, sinó, a fi de motivar l'activitat de la societat mateixa, potencia els recursos privats i també els d'altres Entitats de Dret públic distintes de la Generalitat Valenciana, però l?àmbit territorial de les quals s'integra dins dels límits de la Comunitat Valenciana, motivació que es realitza a través de diferents estímuls. Per aquesta raó, s'ha jutjat oportú de fer pública la convocatòria, amb caràcter complementari de les que han estat objecte de convocatòria per iguals o semblants conceptes durant aquest exercici de 1987, de subvencions per a les esmentades Entitats, tant públiques com privades, que sense tenir una finalitat lucrativa en llurs objectius, inclouen en llurs activitats aquelles que puguen suposar un benefici per a la societat en general.  
La Llei de la Generalitat Valenciana 11/1986, de 30 de desembre, de Pressuposts de la Generalitat Valenciana per a l?exercici de 1987 (DOGV núm. 497, de 31 de desembre), disposa en els articles 18 i 22 que, en matèria de transferències corrents i de capital, concedides a càrrec d'aquests Pressuposts, les Conselleries sota la responsabilitat de les quals recaiga la gestió dels crèdits, regularan, mitjançant les normes escaients, la concessió de les subvencions corresponents amb els criteris de publicitat, concurrència i objectivitat.  
En atenció d'aquests motius, i fent ús de les facultats que em confereix la Llei 5/1983, de 30 de desembre, de Govern Valencià (DOGV núm. 138, de 30 de desembre), i el Decret 192/1985, de 9 de desembre, del Consell de la Generalitat Valenciana (DOGV núm. 331, de 20 de gener de 1986),  
ORDENE  
Article primer  
1. Es convoquen, per a l'any 1987, i a càrrec dels Pressuposts establerts per a aquest exercici, subvencions per a Centres de Disminuïts que presenten insuficiències financeres reconegudes per la Direcció General de Serveis Socials, originades en exercicis anteriors per despeses de manteniment i activitats o per la realització d'obres en aquests Centres. Hi podran concórrer totes aquelles Entitats que no perseguesquen una finalitat lucrativa en llurs activitats, així com els Ajuntaments i les Mancomunitats de Municipis.  
2. En el cas d?ajuntaments o Mancomunitats de Municipis, aquestes subvencions podran també destinar-se a:  
a) Ajuda per a despeses de manteniment, corresponents a 1987, de Centres de Serveis Socials, de caràcter municipal que, no havent-hi estat subvencionats durant aquest exercici per a tal concepte, ho hagen estat en exercicis anteriors.  
b) Ajuda per tal de finançar els costos de construcció de Centres de caràcter social. En el supòsit que aquestes obres s'hagen realitzat, amb la subvenció de part de llur cost per aquesta Conselleria de Treball i Seguretat Social, l'ajuda prevista per aquesta Ordre podrà afectar, en tot o en part, la resta no subvencionada al seu dia. Hi serà requisit inexcusable, en els supòsits prevists en aquest apartat, l?existència d'un projecte tècnic de l?obra, i que aquest haja estat presentat prèviament.  
Article segon  
Les Entitats sense finalitat lucrativa, els Ajuntaments o les Mancomunitats de Municipis que desitgen concórrer-hi hauran d'aportar la documentació següent:  
a) Sol·licitud en forma d?instància en la qual s'identifique l?Entitat sol·licitant, el Centre per al qual se sol·licita i la quantia que es demana, la qual es dirigirà al Conseller de Treball i Seguretat Social.  
b) Documents fefaents que justifiquen la capacitat jurídica i d'obrar, respectivament, de l?Entitat sol·licitant i de la persona que comparega en el seu nom.  
c) Designació de l?Entitat Bancària i el número de compte a efecte de l?import de la subvenció que puga concedir-se.  
La documentació assenyalada en els apartats b) i c), podrà ser obviada en cas que l'Entitat sol·licitant haja rebut subvencions d'aquesta Conselleria de Treball i Seguretat Social en l'actual exercici de 1987, o anteriors.  
Article tercer  
Les sol·licituds es presentaran a la Direcció General de Serveis Socials d'aquesta Conselleria de Treball i Seguretat Social, Passeig de l'Albereda núm. 16, 46242-Valéncia.  
Article quart  
El termini per a presentar sol·licituds serà de quinze dies hàbils comptadors des de l'endemà de la publicació d'aquesta Ordre en el Diari Oficial de la Generalitat Valenciana.  
Article cinqué  
La concessió de les subvencions previstes en aquesta Ordre hi quedarà condicionada per l?existència de recursos pressupostaris.  
Article sisé  
La Conselleria de Treball i Seguretat social dictarà Resolució accedint, en tot o en part, o denegant, les subvencions sol·licitades, la qual es notificarà als interessats.  
DISPOSICIO FINAL  
Aquesta Ordre vigirà l?endemà de la publicació en el Diari Oficial de la Generalitat Valenciana.  
València, 26 de novembre de 1987.  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI